wickkiey/tamil-wikipedia-chunked huggingface dataset:
# ஏவூர்தி வரலாறு

## உருசியா

### கான்சுடண்டின் சியோல்கோவ்சுகி

இந்நிலையில் விண்வெளியின் தந்தை என்றழைக்கப்படும் உருசிய விஞ்ஞானியான கான்சுடண்டின் சியோல்கோவ்சுகி (Konstantin Tsiolkovsky, 1857 – 1935) என்பவர் 1903 ஆம் ஆண்டு “The Exploration of Cosmic Space by Means of Reaction Devices”” என்ற தலைப்பில் விண்வெளி வரலாற்றில் சிறப்பு வாய்ந்த கட்டுரை ஒன்றை வெளியிட்டார். அந்த கட்டுரையில் சியோல்கோவ்சுகி, திட எரிபொருளை விட திரவ எரிபொருள் தான் ஓர் ஏவூர்திக்கு அதிகப்படியான உந்துசக்தியைத் தருமென்றும், அப்படிப்பட ஏவூர்திகள் மூலமாகத்தான் நாம் விண்வெளிப்பயணம் மேற்கொள்ள முடியும் என்றும் தெரிவித்தார். மேலும் ஏவூர்தியின் உயரதிகவேகம் என்பது ஒரு வினாடியில் ஏவூர்தி எரிபொருள் எரிந்து வெளியேற்றும் வாயுக்களின் திசைவேகம் மற்றும் ஏவூர்தியின் எடை ஆகியவற்றை சார்ந்து இருக்கும் என்பதையும் தெரிவித்தார். இது முன்பே கண்டறியப்பட்டிருந்தாலும் இவரைப் பெருமைப்படுத்தும் பிற்காலத்தில் சியோல்கோவ்சுகி ஏவூர்திச் சமன்பாடு (Tsiolkovsky Rocket Equation) என்று அழைக்கப்பட்டது. இதன் பிறகு வளிமண்டலத்தை தாண்டி செல்லும் ஏவூர்தித் தயாரிப்பு பற்றிய ஆய்வுகள் விரைவடைய ஆரம்பித்தன.
# ஏவூர்தி வரலாறு

## அமெரிக்கா

ஏவூர்திகளில் 1926 ஆம் ஆண்டு வரை திட எரிபொருள் தான் எரிபொருளாகப் பயன்படுத்தப்பட்டு வந்தது. இந்நிலையில் சியோல்கோவ்சுகியின் ஆய்வுகளை அடிப்படையாகக் கொண்டு ராபர்ட் கோட்டர்ட் (Robert Goddard, 1882 – 1945) என்ற அமெரிக்கர் உலகிலேயே முதன் முதலாக திரவ எரிபொருளில் இயங்கும் வகையிலான ஏவூர்திகளை 1926 ஆம் ஆண்டு தயாரித்து பரிசோதித்து வெற்றியும் பெற்றார். கிட்டத்தட்ட 34 நான்கிற்கும் மேற்பட்ட சோதனைகளில் ராபர்ட் கோட்டர்ட்டின் ஏவூர்தி அதிகபட்சமாக 2.6 கி. மீ. உயரம் வரை மணிக்கு 885 கி. மீ. வேகத்தில் சீறிப்பாய்ந்து.
# ஏவூர்தி வரலாறு

## செருமனி

அடால்ப் இட்லர் மற்ற நாடுகளின் மீது தாக்குதலை துவங்குவதற்கு முன்பு தனது இராணுவத்தை நவீனப்படுத்துவது இன்றியமையாதது என்பதை உணர்ந்து அதற்குரிய பல்வேறு கட்ட நடவடிக்கைகளை மேற்கொண்டார், அவற்றில் ஒன்று தான் நீண்ட தூரம் சென்று தாக்கும் ஏவுகணைதிட்டம். திட்டத்தை செயல்படுத்த விரும்பிய இட்லர் அதற்காக 1927 ஆம் ஆண்டு பெர்லினுக்கு அருகில் ஒரு தனி ஆராய்ச்சி மையத்தை (German Rocket Society, or VfR), (1927-1933) சோகன்னசு விங்க்ளர் (Johannes Winkler, 1897 – 1947) என்பவரது தலைமையில் ஏற்படுத்தினார்.
# ஏவூர்தி வரலாறு

## செருமனி

### ஏ-4

சோகன்னசால் உந்துகணை தயாரிக்கும் திட்டத்திற்காக தேர்ந்தெடுக்கப்பட்டவர் தான் வெர்னர் வான் பிரவுன் (Wernher Von Braun, 1912 – 1977) ஆவார். சிறுவயதில் இருந்தே உந்துகணைகளின் மீது தீராத காதல் கொண்டிருந்த வெர்னர், ராபர்ட் கோட்டர்ட்டின் கண்டுபிடிப்பு மற்றும் சியோல்கோவ்சுகியின் ஆய்வுக்கட்டுரைகள் போன்றவற்றை அடிப்படையாகக் கொண்டு 1932 ஆம் ஆண்டு 70. கி. மீ. தூரம் வரை பாய்ந்து சென்று தாக்கும் “ஏ-4” என்ற உந்துகணைத் தயாரிப்பதில் வெற்றிகண்டார். ஆனால் இட்லர் தொலைதூர தாக்குதல் உந்துகணைகள் மீது அதிக நாட்டம் கொண்டிருந்ததால் ஏ-4 இரக உந்துகணைகள் சோதனை ஓட்டத்தோடு நிறுத்திக்கொள்ளப்பட்டது.
# ஏவூர்தி வரலாறு

## செருமனி

### வி-2

.  
வெர்னரின் நேரடிப்பார்வையின் கீழ இயங்கிய வல்லுனர்கள் குழு தொடர்ந்து பல்வேறு கட்ட ஆய்வுகளை மேற்கொண்டு திரவ எரிபொருளை கொண்டு இயங்கும் விண்ணை பிளந்து செல்லும் உலகின் முதல் பெரிய உந்துகணையைத் தயாரித்து 1942 ஆம் ஆண்டு பால்டிக் கடலுக்கு அருகேயுள்ள பீனேமுண்டே (Peenemunde) என்ற இடத்திலிருந்து ஏவியது. கிட்டத்தட்ட 3. 56 மீட்டர் உயரமிருந்த வி-2 என்று அழைக்கப்பட்ட இந்த உந்துகணை 1000 கிலோ வெடிபொருளை சுமந்துகொண்டு மணிக்கு 2880 கிலோமீட்டர் வேகத்தில் பயணித்து 320 கிலோமீட்டர் தூரத்தில் உள்ள இலக்குகளை தாக்கித் தரைமட்டமாக்கும் திறன் கொண்டதாக இருந்தது.
# ஏவூர்தி வரலாறு

## இரண்டாம் உலகப் போரில் உந்துகணை

தொடர்ந்து ஜெர்மனியில் 1943 ஆம் ஆண்டு வி-2 ரக உந்துகணைகளின் உற்பத்தி மின்னல் வேகத்தில் துவங்கப்பட்டது. தயாரிக்கப்பட்ட உந்துகணை இரண்டாம் உலகப்போரில் இங்கிலாந்தின் மீதும், பெல்ஜியம் மற்றும் பிரான்ஸ் ஆகிய நாடுகளின் மீது ஏவி தாக்கப்பட்டது, தாக்குதலில் 7250-க்கும் மேற்பட்ட ராணுவவீரர்கள் உயிரிழந்தார்கள், இதில் இங்கிலாந்தில் மட்டும் கிட்டத்தட்ட 3000 ராணுவவீரர்கள் உயிரிழந்ததாக வரலாறு தெரிவிக்கிறது. பாய்ந்து வந்து தாக்கி கனவிலும் அப்போது நினைத்து பார்த்திருக்காத பேரழிவுகளை ஏற்படுத்திய ஜெர்மனியின் பிரம்மாண்ட உந்துகணைகளை உலக நாடுகள் அச்சத்துடன் பார்த்தன.  
இரண்டாம் உலகப்போரில் ஜெர்மனியின் படைகள் தோற்கடிக்கப்பட்டதும் அமெரிக்க உளவு நிறுவனமும் அமெரிக்க ராணுவ வீரர்களுடன் இணைந்து கொண்டு வெர்னரை தேடும் பணியில் ஈடுபட்டது. ஆப்பிரேசன் பேப்பர்கிளிப் (Operation Paperclip) என்று பெயரிடப்பட்ட இப்பணி அமெரிக்கர்களுக்கு வெற்றியை தேடித்தந்தது. அதாவது வெர்னர் அமெரிக்க வீரர்களிடம் சிக்கினார். ரஷ்யப்படை வீரர்களிடமும் வெர்னர் குழுவில் பணியாற்றிய சில வல்லுனர்கள் சிக்கினார்கள். அப்படி அமெரிக்காவும் ரஷ்யாவும் தங்களது நாட்டிற்கு கொண்டுவந்த ஜெர்மானிய உந்துகணை வல்லுனர்களை கொண்டு தங்களது நாட்டிற்கு தேவையான உந்துகணைகளைத் தயாரிக்கும் பணியில் மும்முரமாக இறங்கின.
# ஏவூர்தி வரலாறு

## விண்வெளிப்போட்டி

ரஷ்யா 1957 ஆம் ஆண்டு அக்டோபர் 4 ஆம் நாள் தான் தயாரித்த ஆர்-7 என்ற ஏவூர்தி மூலம்"ஸ்புட்னிக்–1" என்று பெயரிடப்பட்ட உலகின் முதல் செயற்கைகோளை என்ற ஏவூர்தி கொண்டு விண்வெளிக்கு ஏவி நிலைநிறுத்தியது. சரியாக முப்பது நாள் இடைவெளியில் நவம்பர் 3-ஆம் நாள் "ஸ்புட்னிக்–2" என்ற மற்றொரு செயற்கைக்கோளை விண்வெளியில் நிலைநிறுத்தியது ரஷ்யா, இதில் உலகின் முதன்முதல் உயிரினம் (லைகா என்ற நாய்) அந்த செயற்கைகோளில் விண்வெளிக்குப் பயணித்தது குறிப்பிடத்தக்கது. அதைதொடர்ந்து வெர்னர் தலைமையிலான அமெரிக்க விஞ்ஞானிகள் குழு அமெரிக்காவின் முதல் செயற்கை கோளான எக்ஸ்ப்ளோரர் என்பதை 1958 ஜனவரி-1 ஆம் தேதி விண்ணுக்கு ஏவி விண்வெளிப்போட்டியை உறுதிசெய்தது.  
- வரலாற்று சுவடுகள்
- https://ta.wiktionary.org/s/7s9q
- https://ta.wiktionary.org/s/6ybg
# ஏவூர்தி வரலாறு

## இவற்றையும் காண்க

- ஏவூர்தி
# இளமையின் கீதம்

சீனாவில் 1930களின் போது நடந்த உள்நாட்டு போராட்டங்கள், வெளிநாட்டு படையெடுப்புகளுக்கு மத்தியில் ஒரு பிற்போக்கான குடும்பத்தைச் சேர்ந்த டாவொசிங் எனும் பெண் போராட்டங்களில் பங்கெடுப்பது பற்றிய யாங் மோ எழுதிய புதினத்தின் இளமையின் கீதம் அடிப்படையில் சீன மக்கள் குடியரசின் 10ம் ஆண்டு நிறைவை ஒட்டி திரைப்படமாக எடுக்கபட்டது இந்தப் படத்திற்கு திரைக்கதை புதினத்தின் ஆசிரியர் யாங்மோ எழுதியிருக்கிறார். புதினத்தின் மையக்கருத்தை சிதைக்காமல் டாவொசிங்கின் பாத்திரத்தை திரையில் உலவ விட்டிருக்கிறார்கள்.
# இளமையின் கீதம்

## கதை

டாவோசிங்கின் தந்தை திவால் ஆன பிறகு அவளது சிற்றன்னை அவளை கோமிங்டாங் கட்சியைச் சேர்ந்த பணிபுரியும் ஒருவருக்கு மணமுடிக்க முயற்சி செய்கிறார். அதிலிருந்து தப்பித்து வேறு ஊருக்கு வரும் டாவோசிங் கடலில் விழுந்து தற்கொலை செய்துகொள்ள முயற்சிக்கும் போது யுயுவாங் என்ற பல்கலைக்கழக மாணவன் அவளை காப்பாற்றுகிறான். .  
யுயுவாங்கிற்கும், டாவொசிங்கிற்கும் காதல் மலர்கிறது. யுவாங் படிப்பதற்கு நகரம் செல்ல டாவொசிங் அந்த ஊரிலேயே ஆசிரியராகப் பணிபுரிகிறாள். அந்த காலகட்டத்தில் ஜப்பான் சீனா மீது போர் தொடுக்கிறது. டாவோ ‘சீனா எதிர்த்துப் போரிட வேண்டும், ஜப்பானை வீழ்த்த வேண்டும்’ என்று மாணவர்களுக்கு பாடமாக நடத்துகிறாள். ஆனால் ‘அரசியலை மாணவர்களுக்கும் சொல்லிக் கொடுக்கக் கூடாது’ என்று கண்டனம் வருகிறது. நகரத்துக்குச் சென்று யுயுவாங்குடன் ஒன்று சேர்கிறாள்.  
சீன கம்யூனிஸ்ட் கட்சியை சேர்ந்தவரான லுஷூ என்பவர் மாவோ, சூடே தலைமையிலான சிவப்பு ராணுவம் வீரத்துடன் சண்டையிட்டு ஜப்பானை வீழ்த்தி வருவதாகவும், விரைவில் சாங்கேஷேக்கை விரட்டிவிட்டு சீனா ஒரு புரட்சிகரப் பாதையில் நடைபோடும் என்றும் கூறுகிறார். இதைக் கேட்டு டாவொசிங் தானும் சீன கம்யூனிஸ்ட் கட்சியில் சேர வேண்டும் என விருப்பம் தெரிவிக்கிறாள்.  
டாவொசிங்கின் கம்யூனிச நட்பு யுயுவாங்கிற்கு பிடிக்கவில்லை. கருத்து வேறுபாடு முற்றி இருவரும் பிரிகிறார்கள். மறுபுறம் லூஷு கைது செய்யப்படுகிறார்.  
சிறையில் லுஷு சித்திரவதை செய்யப்பட்டுக் கொல்லப்படுகிறார். டாவோசிங் அங்கிருந்து பெய்ஜிங் போகும் போது பெய்ஜிங்கில் போலிசாரால் கைது செய்யப்படுகிறாள். இறுதியில் பல போராட்டங்களுக்குப் பிறகு, சீன கம்யூனிஸ்டு கட்சி உறுப்பினராகிறாள். டாவோசிங் போராட்டங்களில் பங்கெடுக்கும் காட்சியுடன் படம் முடிவடைகிறது.
# இளமையின் கீதம்

## பாத்திரங்கள்

- ட்சுன் சுவாங் கெ ... லீ ட்சிஹ் திங்
- யீ சின் ... லின் ஹொங்
- ்பாங் ஷிய
- ட்சிஹ் யுசே சாவ்
# பகதத்தன்

**பகதத்தன்** ஆதிவராக மூர்த்திக்கும், பூமாதேவிக்கும் பிறந்தவனான நரகாசுரனின் மகனாகக் கூறப்படுகின்றான். இந்திரனுடன் அரக்கர்கள் யுத்தத்தில் ஈடுபட்ட போது அவர்களைத் தோற்கடித்து இந்திரனுக்கு வெற்றியைத் தந்து அவனிடத்தில் நட்புரிமை பெற்றிருந்தான்.  
இவனது நகரம் பிராக்ஜோதிசம் எனப்படும். இது இன்றைய (அசாம்) குவஹாத்தி நகரத்தின் பழைய உருவம்.  
மூப்பால் அவனது நெற்றியின் மடிப்புகள் கீழே தொங்கிக்கொண்டிருந்தன. தன் கண்களை மறைக்காமல் இருக்க அவற்றைத் தூக்கித் துணியால் கட்டிக்கொண்டு யுத்தத்தில் இறங்கிய பகதத்தன், குருசேத்திரப் போரில் துரியோதனன் படைக்கு ஆதரவாய் விளங்கியவன்.  
"தார் ஆர் ஓடைத் திலக நுதல் சயிலம் பதினாயிரம் சூழ
வாராநின்ற மத கயத்தின் வன் போர் வலியும், மன வலியும்,
சேரார் வணங்கும் பகதத்தன் திண் தோள் வலியும், சிலை வலியும்,
பாராநின்ற கடோற்கசன் தன் படையின் தளர்வும் பார்த்தானே." நான்காம் நாள் போர்ச் சுருக்கம்.  
அவனது யானை சுப்ரதீகம், வீரத்தில் அவனுக்கு இணையானது. பாண்டவப் படைகளை ஏறி மிதித்துக் கூழாக்கியது. பகதத்தன் விடுவித்த சக்தி ஆயுதத்தைக் கண்ணன் தன் மார்பில் ஏற்றதாலேயே அர்ச்சுனன் உயிர் பிழைத்தான். கண்ணனும் அர்ச்சுனனும் தங்கள் திறமைகள் அத்தனையும் பயன் படுத்தித்தான் அவனைக் கொல்ல முடிந்தது.
# பகழிக் கூத்தர்

**பகழிக் கூத்தர்** தமிழ் இலக்கண இலக்கியங்களைச் செம்மையாகக் கற்றிருந்த தமிழ்ப்புலவர். வைணவரான இவர் தற்போதைய இராமநாதபுரம் மாவட்டத்தில் உள்ள சன்னாசி என்னும் சிற்றூரில் தர்பாதனர் என்பவருக்கு மகனாகப் பிறந்தார். அவ்வூர் அந்நாளில் சேதுபதிகளின் ஆட்சிக்குட்பட்ட செம்பிநாடு என்னும் பகுதியில் இருந்தது. இவர் தமிழிலக்கண, இலக்கியங்களைக் கற்றவர். "திருமாலைத் தவிர வேறு எக்கடவுளையும் போற்றிப்பாட மாட்டேன்" என்று உறுதிபூண்டிருந்த தீவிரமான வைணவர். 15-ஆம் நூற்றாண்டில் வாழ்ந்தவர்.
# பகழிக் கூத்தர்

## திருச்செந்தூர் முருகன் பிள்ளைத்தமிழ்

பகழிக் கூத்தர் ஒருமுறை கடுமையான வயிற்றுவலியால் அவதிப்பட்டார். வைணவத் தொழுகை அந்நோயைக் குணப்படுத்தவில்லை. எனவே, "தனக்குள்ள வயிற்று நோயைத் தீர்த்து வைத்தால் உன் மீது பிள்ளைத்தமிழ் பாடுகிறேன்" எனத் திருச்செந்தூர் முருகனிடம் வேண்டிக்கொண்டார். வயிற்றுவலி சில நாள்களிலேயே தீர்ந்துவிட்டது. எனவே தனது நேர்ச்சையின்படி திருச்செந்தூர் முருகன் பிள்ளைத்தமிழ் என்னும் சிற்றிலக்கியத்தை 103 பாடல்களில் பாடினார் என்பது தொன்மம். அந்நூல் திருச்செந்தூர் கோயிலில் புலவர்கள் பலரின் முன்னிலையில் அரங்கேற்றப்பட்டது. இந்நூல் சொற்சுவை, பொருட்சுவை, கற்பனை, அலங்காரம் முதலிய அனைத்தும் ஒரு சேர அமையப் பெற்ற நூலாக அமைந்துள்ளது.  
சபையோர் இவரது பிள்ளைத்தமிழின் சிறப்பை உணர்ந்திருந்தும் இவருக்குரிய மரியாதை செய்யாமல் பாராமுகமாய் இருந்து விட்டனர்.
முருகப்பெருமான், தமிழால் தம்மைப் பாடுவோருக்குத் தாம் செய்யும் அருளைக் காட்டுவதற்காகத் தாமே தம் மார்பில் அணிந்திருந்த மாணிக்கப் பதக்கத்தைப் பகழிக் கூத்தர் உறங்கிக்கொண்டிருந்த போது பகழிக்கூத்தரின் மார்பில் அணிவித்துவிட்டுச் சென்றார். மறுநாள் முருகப்பெருமானின் மாணிக்கப்பதக்கம் காணாது தேடித் தம் தவறுணர்ந்த சபையோர் பகழிக் கூத்தரைப் பல்லக்கிலேற்றிச் சென்று பலவாறு சிறப்பித்தனர்.
# விண்ணோட சுற்றுக்கலன்

**விண்ணோடச் சுற்றுக்கலன்** (*Space Shuttle orbiter*) என்பது ஐக்கிய அமெரிக்காவின் நாசா மையத்தால் செயல்படுத்தப்பட்ட விண்ணோடத் திட்டத்தில் பயன்படுத்தப்பட்ட மறுபயன்பாட்டுகுகந்த விண்ணூர்தி ஆகும். சுற்றுக்கலன் மீண்டும் பயன்படுத்தக்கூடிய இறக்கையுடைய *விண்-வானூர்தி*யாகும், இது ஏவூர்தி, விண்கலம், வானூர்தி ஆகியவற்றின் கலவை. இந்த விண்-வானூர்தியானது பயணக்குழுவையும் பயணச்சுமையையும் பூமியின் தாழ் வட்டப்பாதை<nowiki/>க்கு எடுத்துச்சென்று, அங்கு சுற்றுப்பாதை செயல்பாடுகள் செய்துவிட்டு, மறுபடியும் காற்றுமண்டலத்துக்குள் நுழைந்து ஒரு மிதவை வானூர்தியைப் போல தரையிறங்கலாம், பயணக்குழுவையும் பயணச்சுமையையும் பூமிக்குப் பாதுகாப்பாக மீண்டும் கொண்டுவரலாம்.  
இவ்வகையில் ஆறு சுற்றுக்கலன்கள் கட்டப்பட்டன. அவை, கொலம்பியா, சாலஞ்சர், டிஸ்கவரி, அட்லாண்டிஸ், எண்டெவர் மற்றும் எண்டர்பிரைசு என்பனவாகும்.
# செபாஸ்டியன் கோ

**செபாஸ்டியன் நியூபோல்டு கோ** (*Sebastian Newbold Coe*, *Baron Coe*, பிரித்தானியப் பேரரசின் சிறப்பு விருது (KBE) (பிறப்பு 29 செப்டம்பர் 1956), பரவலாக **செப் கோ**, இங்கிலாந்தைச் சேர்ந்த முன்னாள் தட கள விளையாட்டாளர் மற்றும் அரசியல்வாதி. நடுத்தர தொலைவு ஓட்டக்காரராக கோ நான்கு ஒலிம்பிக் பதக்கங்களை வென்றுள்ளார்; 1980 மாசுகோ ஒலிம்பிக்கிலும் 1984 லாசு ஏஞ்செல்சு ஒலிம்பிக்கிலும் 1500 மீ ஓட்டத்தில் தங்கப் பதக்கம் வென்றுள்ளார். எட்டு வெளியரங்க உலகச் சாதனைகளையும் மூன்று உள்ளரங்க உலக சாதனைகளையும் நிகழ்த்தி உள்ளார்.  
தடகள விளையாட்டுக்களிலிருந்து ஓய்வு பெற்றபிறகு 1992-97 காலங்களில் ஐக்கிய இராச்சிய கன்சர்வேட்டிவ் கட்சி சார்பாக நாடாளுமன்ற உறுப்பினராக பணியாற்றினார். 2000ஆம் ஆண்டில் மேலவையின் வாழ்நாள் உறுப்பினர் (பியர்) ஆக நியமிக்கப்பட்டார். 2012 ஒலிம்பிக் விளையாட்டுக்களை இலண்டனில் ஏற்று நடத்த உருவாக்கப்பட்ட ஏலக்குழுத் தலைவராக பணியாற்றி வெற்றி பெற்றார். தொடர்ந்து இலண்டன் ஒலிம்பிக் விளையாட்டு செயற் குழுத் தலைவராக உள்ளார்.
# விண்ணோட திட ஏவூர்தி உந்துகலன்

**விண்ணோடத் திட ஏவூர்தி உந்துகலன்கள்** (*Space Shuttle Solid Rocket Booster*) நாசாவின் விண்ணோடத் திட்டத்தில் முதல் இரண்டு நிமிடங்கள் பயன்படுத்தப்படும் அல்லது எரியும் இரண்டு பெரிய வெண்மையான திட ஏவூர்திகளாகும். இரண்டும் மொத்தமாக ஒட்டுமொத்த விண்ணோட புறப்படுதலுக்குத் தேவையான 83% உந்துவிசையைத் தருகின்றன. ஆரஞ்சு வண்ணம் கொண்ட புறக்கலனுக்கு இருபுறமும் இவை அமைந்திருக்கும்.
# விண்ணோட திட ஏவூர்தி உந்துகலன்

## வெளிப்புற இணைப்புகள்

-
- Voss Industries webpage on SRB Retention Band design and construction
- Solid Rocket Booster Separation video
- Liberty Star and Freedom Star bio page.
# விண்ணோட புறக்கலன்

விண்ணோடத்தில் இருந்து பிரியும் புறக்கலன்.]]
**விண்ணோட புறக்கலன்** (*Space Shuttle external tank* அல்லது **ET**) என்பது திரவ ஐதரசன் மற்றும் திரவ ஆக்சிஜனைக் கொண்டிருக்கும். இது விண்ணோட ஏவு வாகனத்தின் ஒரு பகுதியாகும். புறப்பாடு மற்றும் மேலேற்றத்தின்போது விண்ணோட சுற்றுக்கலனிலுள்ள மூன்று விண்ணோட முதன்மை பொறிகளுக்கும் தேவையான எரிபொருள் மற்றும் ஆக்சிகரணியை இதுவே அளிக்கிறது. மூன்று விண்ணோட முதன்மைப் பொறிகள் நிறுத்தப்பட்ட பின்னர் 10 விநாடிகள் கழித்து இவை கழற்றி விடப்பட்டு காற்றுமண்டலத்துக்குள் மீண்டும் நுழைக்கப்படுகின்றன. விண்ணோட திட ஏவூர்தி உந்துகலன்கள் போலன்றி இவை மறுபடியும் பயன்படுத்தப்படுவதில்லை. இவை இந்தியப் பெருங்கடலில் (அல்லது அட்லாண்டிக் பெருங்கடல்) விழுவதற்கு முன்னர் உடைந்துவிடும். இவை தேடி எடுக்கப்படுவதில்லை.
# 2012 கோடைக்கால இணை ஒலிம்பிக் விளையாட்டுக்கள்

**2012 கோடைக்கால இணை ஒலிம்பிக் விளையாட்டுகள் ** (*2012 Summer Paralympic Games*) பதினைந்தாவது இணை ஒலிம்பிக் விளையாட்டுப் போட்டிகள் ஆகும். இது ஐக்கிய இராச்சியத்தின் இலண்டன் மாநகரில் ஆகத்து 29, 2012 முதல் செப்டம்பர் 9, 2012 வரை நடைபெற்றது.  
2012இல் இலண்டன் மூன்றாம் முறையாக ஒலிம்பிக் விளையாட்டுக்களை ஏற்று நடத்துகின்ற போதும் இணை ஒலிம்பிக் விளையாட்டுக்களை நடத்துவது இதுவே முதல் முறையாகும். இருப்பினும் இந்த விளையாட்டுக்கள் ஐக்கிய இராச்சியத்தில் இரண்டாம் முறையாக நடைபெறுகின்றன; 1984ஆம் ஆண்டின் கோடைக்கால இணை ஒலிம்பிக் ஐக்கிய இராச்சியத்தின் இசுடோக் மண்டெவில்லிலும் ஐக்கிய அமெரிக்காவின் நியூயார்க் நகரிலும் கூட்டாக நடைபெற்றன.  
1948ஆம் ஆண்டு ஒலிம்பிக் போட்டிகள் இலண்டனில் துவங்கப்பட்ட அதே நாளில் உடல் குறையுடையோருக்கான முதல் அமைப்புசார் விளையாட்டுப் போட்டிகள் துவங்கப்பட்டன. இந்தப் போட்டிகளை இசுடோக் மண்டெவில் மருத்துவமனையின் மருத்துவர் லுட்விக் கட்மான் தண்டுவடத்தில் காயப்பட்ட பிரித்தானிய இரண்டாம் உலகப் போர் முன்னாள் வீரர்களுக்காக ஏற்பாடு செய்தார். இந்த முதல் போட்டிகள் *உலக சக்கர நாற்காலி மற்றும் உறுப்பிழந்தோர் விளையாட்டுக்கள்* என அழைக்கப்பட்டன.
# 2012 கோடைக்கால இணை ஒலிம்பிக் விளையாட்டுக்கள்

## பங்குபற்றும் நாடுகள்

2012 லண்டன் இணை ஒலிம்பிக் விளையாட்டுப் போட்டியே அதிக எண்ணிக்கையான போட்டியாளர்கள் பங்குபற்றும் போட்டியாகவும் அதிக எண்ணிக்கையான நாடுகள் பங்குபற்றும் போட்டியாகவும் உள்ளது. 2008 ஒலிம்பிக் போட்டிகளிலும் பார்க்க 250 பேர் கூடுதலாக, அதாவது 4,200 போட்டியாளர்கள் இதில் பங்குபற்றுவர் என எதிர்பார்க்கப்பட்டது. மேலும் பெய்ஜிங் ஒலிம்பிக் போட்டிகளில் பங்குபற்றிய நாடுகளிலும் மேலதிகமாக 17 நாடுகள் இதில் பங்குபற்றுகின்றன. பதினான்கு நாடுகள் முதன்முதலாக இப்போட்டிகளில் பங்குபற்றுகின்றன. அவையாவன: அன்டிகுவா மற்றும் பார்படா, புரூணை, கமரூன், கொமோரோஸ், கொங்கோ சனநாயகக் குடியரசு, ஜிபுட்டி, காம்பியா, கினியா-பிஸ்ஸௌ, லைபீரியா, மொசாம்பிக், வட கொரியா, சான் மரீனோ, சொலமன் தீவுகள் மற்றும் அமெரிக்க வெர்ஜின் தீவுகள். போட்ஸ்வானாவும் மலாவியும் ஆரம்பத்தில் பங்குபற்ற எண்ணியிருந்தும், ஆரம்ப விழாவுக்குச் சற்று முன்னர் அரச நிதியுதவியின்மையைக் காரணங் காட்டி போட்டியிலிருந்து விலகிக்கொண்டன. இதில் மலாவி தனது முதல் மாற்றுத்திறணாளர் ஒலிம்பிக் போட்டியில் விளையாட எதிர்பார்த்திருந்தது.  
பின்வரும் தேசிய இணை ஒலிம்பிக் குழுக்கள் தமது அணிகளை விளையாட அனுப்பியுள்ளன:
| பங்குபற்றும் தேசிய இணை ஒலிம்பிக் அணிகள் (போட்டியாளர் எண்ணிக்கை) |  |
| --- | --- |
| * (1)
* (1)
* (33)
* (1)
* (4)
* (1)
* (63)
* (2)
* (161)
* (32)
* (21)
* (2)
* (1)
* (30)
* (42)
* (1)
* (1)
* (13)
* (189)
* (1)
* (8)
* (2)
* (1)
* (1)
* (1)
* (149)
* (1)
* (1)
* (7)
* (282)
* (39)
* (1)
* (2)
* (4)
* (25)
* (23)
* (3)
* (46)
* (28)
* (2)
* (1)  
* (2)
* (2)
* (40)
* (1)
* (3)
* (4)
* (1)
* (1)
* (35)
* (156)
* (1)
* (2)
* (2)
* (145)
* (4)
* (288)
* (61)
* (1)
* (2)
* (2)
* (1)
* (28)
* (33)
* (4)
* (10)
* (4)
* (79)
* (19)
* (49)
* (25)
* (99)
* (3)
* (116)
* (9)
* (7)
* (13)
* (1)
* (88)
* (6)
* (1)
* (1)  
* (8)
* (1)
* (1)
* (1)
* (2)
* (11)
* (2)
* (2)
* (1)
* (22)
* (1)
* (1)
* (2)
* (2)
* (81)
* (2)
* (6)
* (1)
* (30)
* (2)
* (2)
* (5)
* (2)
* (91)
* (24)
* (2)
* (2)
* (29)
* (22)
* (2)
* (2)
* (2)
* (2)
* (2)
* (1)
* (9)
* (100)
* (30)
* (2)
* (1)
* (5)  
* (183)
* (14)
* (2)
* (1)
* (4)
* (1)
* (13)
* (1)
* (8)
* (33)
* (22)
* (1)
* (62)
* (142)
* (7)
* (1)
* (59)
* (25)
* (5)
* (18)
* (1)
* (1)
* (50)
* (1)
* (1)
* (2)
* (31)
* (69)
* (5)
* (2)
* (150)
* (15)
* (216)
* (1)
* (10)
* (1)
* (27)
* (11)
* (1)
* (2)
* (2) | } |
</div>
# 2012 கோடைக்கால இணை ஒலிம்பிக் விளையாட்டுக்கள்

## விளையாட்டுக்கள்

<small>ஒவ்வொரு விளையாட்டிலும் உள்ள போட்டிகளின் எண்ணிக்கை அடைப்புக்குள் தரப்பட்டுள்ளது.</small>  
- வில்வித்தை <small>(9)</small>
- தடகளம் <small>(170)</small>
- பொச்சா <small>(7)</small>
- மிதிவண்டி
- வீதி <small>(30)</small>
- தடம் <small>(20)</small>
- குதிரையேற்றம் <small>(11)</small>
- அணிக்கு ஐவராக காற்பந்தாட்டம் <small>(1)</small>  
- அணிக்கு எழுவராக காற்பந்தாட்டம் <small>(1)</small>
- கோல்பந்து <small>(2)</small>
- யுடோ <small>(13)</small>
- பாரம் தூக்குதல் <small>(20)</small>
- துடுப்பு படகோட்டம் <small>(4)</small>
- பாய்மரப் படகோட்டம் <small>(3)</small>
- சுடுதல் <small>(12)</small>  
- நீச்சல் <small>(148)</small>
- மேசைப்பந்தாட்டம் <small>(29)</small>
- கைப்பந்தாட்டம் <small>(2)</small>
- சக்கர நாற்காலி கூடைப் பந்தாட்டம் <small>(2)</small>
- சக்கர நாற்காலி வாள்வீச்சு <small>(12)</small>
- சக்கர நாற்காலி காற்பந்தாட்டம் <small>(1)</small>
- சக்கர நாற்காலி டென்னிசு <small>(6)</small>
# 2012 கோடைக்கால இணை ஒலிம்பிக் விளையாட்டுக்கள்

## நிகழ்ச்சி நிரல்

<div>
| &nbsp;●&nbsp; | துவக்க விழா | &nbsp;&nbsp; | போட்டி நிகழ்வுகள் | &nbsp;●&nbsp; | இறுதிப் போட்டிகள் | &nbsp;●&nbsp; | இறுதி விழா | } |
| --- | --- | --- | --- | --- | --- | --- | --- | --- |  
| ஆகத்து/ செப்டம்பர் 2012 | 29
புத. | 30
வியா | 31
வெள். | 1
சனி | 2
ஞாயி. | 3
திங். | 4
செவ். | 5
புத. | 6
வியா. | 7
வெள். | 8
சனி | 9
ஞாயி. | தங்கப்
பதக்கங்கள் |
| --- | --- | --- | --- | --- | --- | --- | --- | --- | --- | --- | --- | --- | --- |
| வில் வித்தை | 4 | 3 | 2 | 9 |  |  |  |  |  |  |  |  |  |
| தடகளம் | 11 | 17 | 20 | 17 | 21 | 20 | 21 | 16 | 23 | 4 | 170 |  |  |
| பொச்சா | 3 | 4 | 7 |  |  |  |  |  |  |  |  |  |  |
| மிதிவண்டி | 5 | 5 | 5 | 3 | 18 | 4 | 6 | 4 | 50 |  |  |  |  |
| குதிரையேற்றம் | 2 | 3 | 2 | 4 | 11 |  |  |  |  |  |  |  |  |
| அணிக்கு ஐவராக காற்பந்தாட்டம் | 1 | 1 |  |  |  |  |  |  |  |  |  |  |  |
| அணிக்கு எழுவராக காற்பந்தாட்டம் | 1 | 1 |  |  |  |  |  |  |  |  |  |  |  |
| கோல் பந்து | 2 | 2 |  |  |  |  |  |  |  |  |  |  |  |
| யுடோ | 4 | 4 | 5 | 13 |  |  |  |  |  |  |  |  |  |
| பாரம் தூக்குதல் | 2 | 3 | 3 | 3 | 3 | 3 | 3 | 20 |  |  |  |  |  |
| துடுப்பு படகோட்டம் | 4 | 4 |  |  |  |  |  |  |  |  |  |  |  |
| பாய்மரப் படகோட்டம் | 3 | 3 |  |  |  |  |  |  |  |  |  |  |  |
| சுடுதல் | 2 | 2 | 2 | 1 | 1 | 1 | 1 | 2 | 12 |  |  |  |  |
| நீச்சல் | 15 | 15 | 15 | 14 | 14 | 15 | 15 | 15 | 15 | 15 | 148 |  |  |
| மேசைப் பந்தாட்டம் | 11 | 10 | 4 | 4 | 29 |  |  |  |  |  |  |  |  |
| கைப்பந்தாட்டம் | 1 | 1 | 2 |  |  |  |  |  |  |  |  |  |  |
| சக்கர நாற்காலி கூடைப்பந்தாட்டம் | 1 | 1 | 2 |  |  |  |  |  |  |  |  |  |  |
| சக்கர நாற்காலி வாள்வீச்சு | 4 | 4 | 2 | 1 | 1 | 12 |  |  |  |  |  |  |  |
| சக்கர நாற்காலி காற்பந்தாட்டம் | 1 | 1 |  |  |  |  |  |  |  |  |  |  |  |
| சக்கர நாற்காலி டென்னிசு | 1 | 2 | 3 | 6 |  |  |  |  |  |  |  |  |  |
| விழாக்கள் | ● | ● |  |  |  |  |  |  |  |  |  |  |  |  
</div>
# 2012 கோடைக்கால இணை ஒலிம்பிக் விளையாட்டுக்கள்

## பதக்கப் பட்டியல்

;குறிப்பு  
| 1
! scope="row" align= | 91 | 75 | 65 | 231 |  |
| --- | --- | --- | --- | --- | --- |
| 2
! scope="row" align= | 36 | 38 | 28 | 102 |  |
| * | 34 | 43 | 43 | 120 |  |
| 4
! scope="row" align= | 32 | 24 | 28 | 84 |  |
| 5
! scope="row" align= | 32 | 23 | 30 | 85 |  |
| 6
! scope="row" align= | 31 | 29 | 38 | 98 |  |
| 7
! scope="row" align= | 21 | 14 | 8 | 43 |  |
| 8
! scope="row" align= | 18 | 26 | 22 | 66 |  |
| 9
! scope="row" align= | 14 | 13 | 9 | 36 |  |
| 10
! scope="row" align= | 10 | 10 | 19 | 39
</onlyinclude> | }</onlyinclude> |
# ஒலிம்பிக் பூங்கா, இலண்டன்

| name = ஒலிம்பிக் பூங்கா
<small>(2012 ஒலிம்பிக் விளையாட்டுக்கள்
மற்றும் மாற்றுத் திறனாளர் ஒலிம்பிக் போட்டிகளை அடுத்து
**அரசி எலிசபெத் ஒலிம்பிக் பூங்கா**
என அறியப்படும்.)
# ஒலிம்பிக் பூங்கா, இலண்டன்

## விளையாட்டு நிகழிடங்கள்

- நீர் விளையாட்டுக்கள் மையம்
- கூடைப்பந்து செயற்களம்
- காப்பர் பாக்சு
- இலண்டன் வெலோபார்க்
- ஒலிம்பிக் விளையாட்டரங்கம்
- ரிவர்பாங்க் செயற்களம்
- நீர் போலோ செயற்களம்  
விளையாட்டு வீரர்களை தங்க வைக்க ஓர் ஒலிம்பிக் சிற்றூரும் அமைக்கப்பட்டது.
# டிஐ சைக்கிள்ஸ் நிறுவனம்

**டி.ஐ. நிறுவனம்** (TI Cycles of India) சென்னையை சேர்ந்த *முருகப்பா குழுமத்தின்* கீழ் செயல்பட்டு வரும் இந்தியாவின் முன்னோடி மிதிவண்டி தயாரிப்பு நிறுவனங்களில் ஒன்றாக திகழ்கிறது. 1949ஆம் ஆண்டு முருகப்பா குழுமமும் ஐக்கிய இராச்சியத்தின் ட்யூப் இன்வெஸ்ட்மென்ட் குழுமத்தின் சர் இவான் இசுடெடெபோர்டும் இணைந்து நிறுவிய இந்த நிறுவனம் இந்தியாவில் புகழ்பெற்ற **ஹெர்குலீசு** , **பிஎஸ்ஏ** மற்றும் **பிலிப்சு** என வணிகப்பெயரிட்ட மிதிவண்டிகளை தயாரிக்கிறது.இதன் உற்பத்தி தொழிற்சாலைகள் சென்னையை அடுத்த அம்பத்தூரிலும் மகாராட்டிராவில் நாசிக்கிலும் உத்தரப் பிரதேசத்தில் நொய்டாவிலும் உள்ளன. இந்தியாவின் மிகப்பெரும் மிதிவண்டி தயாரிப்பாளராக விளங்குவதுடன் சிறப்பு மிதிவண்டி இரகங்களான மலையேற்ற மிதிவண்டிகள், விளையாட்டுப் பந்தய மிதிவண்டிகள் போன்றவற்றைத் தயாரிப்பதில் முதன்மையானதாகவும் விளங்குகிறது. அண்மையில் காலமாற்றத்திற்கு தக்கவாறு எடை குறைந்த கரி (கார்பன்) இழைகளால் தயாரான மிதிவண்டிகளை அறிமுகப்படுத்தியுள்ளது .ஒரு ஆண்டுக்கு கிட்டத்தட்ட மூன்று மில்லியன் மிதிவண்டிகளை தயாரிக்கும் திறன்கொண்டுள்ளது.
இந்தியாவில் நடைபெறும் பல மிதிவண்டி விளையாட்டுக்களை ஆதரித்து வருகிறது.காட்டாக, 900 கிமீக்கும் கூடுதலான நீலகிரி சுற்றுலா போட்டிக்கு தனது பிஎஸ்ஏ வணிகப்பெயர் சார்பாக புரவலராக இருந்து வருகிறது.
# உருக்கு அமைச்சகம் (இந்தியா)

**உருக்கு அமைச்சகம்** (Ministry of Steel), இந்திய அரசின் அமைச்சகங்களில் ஒன்றாகும். இந்தியாவின் உருக்கு மற்றும் இரும்பு உற்பத்தி, விநியோகம், விலை நிர்ணயம் ஆகியவற்றை நிர்வகிக்கும் இந்திய அமைச்சகங்களுள் ஒன்றாகும். இதன் மூத்த அமைச்சர் ஜோதிர் ஆதித்யா மாதவராவ் சிந்தியா மற்றும் இணை அமைச்சர்களாக இராமச்சந்திர பிரசாத் சிங் மற்றும் பக்கன் சிங் குலாஸ்தே உள்ளனர். இவர்களுடன் அரசுச் செயலாளர், கூடுதல் செயலாளர், நிதி ஆலோசகர், 4 கூட்டுச்செயலாளர்கள் மற்றும் தலைமை கணக்காளரும் இவ்வமைச்சகத்தின் முக்கிய அங்கத்தவர்களாவார்கள்.
# உருக்கு அமைச்சகம் (இந்தியா)

## துணை அமைப்புகள்

அமைச்சகத்தின் ஆய்வுகளுக்கும், தகவல்களுக்கும், தொழிற்நுட்பத்திற்கும் மூன்று உதவி துணை அமைப்புகள் உள்ளன.
- கூட்டு ஆலை அணையம்
- இரண்டாம்நிலை உருக்கு தேசிய தொழிற்நுட்பக் கழகம்
- பிஜூ பட்நாயக் தேசிய உருக்குக் கழகம்
# உருக்கு அமைச்சகம் (இந்தியா)

## பணிகள்

- மறுசுழல் ஆலைகள், கலப்பு-உருக்கு மற்றும் ஃபெரோ கலப்பாலைகள் உட்பட இரும்பு மற்றும் உருக்கு தனியார் மற்றும் பொதுத்துறை தொழிற்சாலைகளின் முன்னேற்றத்திற்கு ஏற்றவாறு திட்டமும் ஒருங்கிணைப்பும் வழங்குதல்
- இரும்பு, உருக்கு, ஃபெரோ கலப்புலோகங்கள் மற்றும் வெப்பம்தாங்கிகள் ஆகியவற்றின் உற்பத்தி, விநியோகம், இறக்குமதி மற்றும் ஏற்றுமதி சார்ந்த திட்டங்களிடல்.
- இரும்பாலைகளுக்குத் தேவையான இரும்பு தாது, மாங்கனீசு தாது, குரோமிய தாது மற்றும் வெப்பம்தாங்கிகள் போன்ற உப தொழில்களையும் மேம்படுத்தல்
# உருக்கு அமைச்சகம் (இந்தியா)

## பொதுத்துறை நிறுவனங்கள்

- இந்திய உருக்கு ஆணையம்(SAIL)
- இராஷ்ட்ரிய இசுபெட் நிகாம் லிமிடெட்
- என்.எம்.டி.சி.
- குதரமுக் இரும்புத்தாது நிறுவனம்
- எம்.இ.சி.ஓ.என்.
- எம்.ஓ.ஐ.எல்.
- எம்.எஸ்.டி.
- இந்துஸ்தான் உருக்கு உற்பத்தி ஆலை
- எஃப்.எஸ்.என்.எல்.
- பேர்ட் குழு நிறுவனங்கள்
- ஐ.சி.வி.எல்.
# இறையாண்மை ஒப்பீட்டு குறியீடு

**இறையாண்மை ஒப்பீட்டு குறியீடு** (*Comparative rating index of sovereigns*) முக்கிய கடன் மதிப்பீட்டு முகமைகள் ஒவ்வொரு நாட்டினதும் இறையாண்மைக் கடன் மதிப்பீட்டை ஒரு முழுமையான தரமாக வழங்குகின்றன - கடன் மதிப்பீட்டின் அடிப்படையில் நாடுகளின் பட்டியலைப் பார்க்கவும். ஒரு குறிப்பிட்ட தேசத்தின் மதிப்பீடு மதிப்பெண் மற்ற நாடுகளின் செயல்திறனில் இருந்து சுயாதீனமாக உள்ளது. ஆனால் இந்தியாவால் அறிமுகப்படுத்தப்பட்ட இறையாண்மைகளின் ( CRIS ) ஒப்பீட்டு மதிப்பீட்டுக் குறியீட்டில், ஒரு நாட்டின் செயல்திறன் மற்ற அனைத்து நாடுகளுடன் ஒப்பிடப்படுகிறது. ஒருவேளை இது உலகின் எந்த நாட்டிலும் முதல் இறையாண்மை மதிப்பீட்டுக் குறியீடாக இருக்கலாம். இது தற்போதுள்ள கடன் மதிப்பீட்டு முறையின் வரம்புகளைத் தீர்க்கிறது. ஒப்பீட்டு மதிப்பீட்டின் ஒரு எடுத்துக்காட்டு சதவிகித மதிப்பெண் ஆகும் - சில நேரங்களில் கேட் முடிவுகள் கொடுக்கப்பட்ட விதம். ஒரு மாணவர் 99 வது சதவீதத்தைச் சேர்ந்தவர் என்று விவரிக்கப்பட்டால், மற்ற மாணவர்களுடன் ஒப்பிடும்போது இந்த மாணவரின் செயல்திறனைப் பற்றி அது தெளிவாகக் கூறுகிறது.
# இறையாண்மை ஒப்பீட்டு குறியீடு

## தற்போதுள்ள அமைப்பின் வரம்புகள்

ஒரு தேசம் முழுமையான அடிப்படையில் மதிப்பீடு ஏணியில் பயணித்திருக்கலாம். ஆனால், இது ஒப்பீட்டளவில் சிறப்பாக இருக்கலாம், ஏனென்றால் மற்றவர்கள் இன்னும் மோசமாகச் செய்திருப்பார்கள். இந்த ஒப்பீட்டு செயல்திறனை தற்போதைய அமைப்பில் அளவிட முடியாது.
# இறையாண்மை ஒப்பீட்டு குறியீடு

## இறையாண்மை ஒப்பீட்டு குறியீட்டின் நன்மைகள்

ஒரு முதலீட்டாளர் தனது பணத்தை வைப்பதற்கான இடத்தை நாடு முழுவதும் தேடும் போது, நாடுகளின் ஒப்பீட்டு மதிப்பீடு முக்கியமானது. தேசத்தின் x இன் மதிப்பீடு அப்படியே இருந்தால், மற்ற நாடுகளின் மதிப்பீடுகள் காலப்போக்கில் மேம்பட்டால், தேசம் x இல் குறைவாக முதலீடு செய்ய வேண்டிய நிலை இருக்கலாம்.
# இறையாண்மை ஒப்பீட்டு குறியீடு

## எப்படி கணக்கிடப்படுகிறது

இந்திய நிதி அமைச்சகம், இந்தப் புதிய குறியீட்டைக் கணக்கிட்டு, 2007 முதல் 2011 வரையிலான ஆண்டுகளில் 101 பொருளாதாரங்களை வரிசைப்படுத்தியுள்ளது. இறையாண்மை ஒப்பீட்டு குறியீட்டின் கணக்கீடு, அனைத்துலக நாணய நிதியம் வழங்கிய பல்வேறு நாடுகளின் மொத்த உள்நாட்டு உற்பத்தி மூடியின் மதிப்பீடுகள் மற்றும் தரவுகளின் அடிப்படையில் அமைந்துள்ளது. இது தலையீடுகள் அல்லது விளக்கங்கள் இல்லாத ஒரு தூய கணித மற்றும் புள்ளிவிவர முறைகள் ஆகும். சூலை 2015 இன் படி, இது வகைப்படுத்தப்பட்டுள்ளது.
# இறையாண்மை ஒப்பீட்டு குறியீடு

## இறையாண்மை ஒப்பீட்டு குறியீட்டின் மதிப்பெண்கள்

இந்தியாவின் இறையாண்மை ஒப்பீட்டு குறியீட்டின் மதிப்பெண்கள் 66.47 (2007) மற்றும் 69.83 (2011) என்ற அளவில் இருந்தது. வேறு வார்த்தைகளில் கூறுவதானால், ஒப்பீட்டளவில் இந்தியா 5.06% சிறந்த முதலீட்டு இடமாக மாறியுள்ளது. மேலும், இறையாண்மை ஒப்பீட்டு குறியீட்டின் அடிப்படையில் இந்தியாவின் தரவரிசை 61வது இடத்தில் இருந்து 55வது இடத்திற்கு முன்னேறியுள்ளது.
# இரா. கோபால்

**நக்கீரன் கோபால்** ( பிறப்பு: 10 ஏப்ரல், 1959), தமிழகத்தைச் சார்ந்த ஒரு பத்திரிகையாளர், இதழாசிரியர் மற்றும் நக்கீரன் வார இதழ் வெளியீட்டாளர்.  
விருதுநகர் மாவட்டத்தில் உள்ள அருப்புக்கோட்டையில் பிறந்த இவர் பல்வேறு நூல்களையும் எழுதியுள்ளார். கோபால், வீரப்பனுடன் தொடர் நேர்காணல் நடத்தியதால், பிரபலமானார். இவர் பல்வேறு நபர்களை வீரப்பன் கடத்தியபோது, தமிழக அரசுக்கும் வீரப்பனுக்கும் இடையே பேச்சுவார்த்தை நடத்துவதற்கு உதவியாக இருந்தார்.
# இரா. சு. மனோகர்

**இராசிபுரம். சுப்ரமணியன் ஐயர். மனோகர்** அல்லது **ஆர். எஸ். மனோகர்** (*R. S. Manohar*; 29 சூன் 1925 - 10 சனவரி 2006) பழம்பெரும் நாடக, திரைப்பட நடிகராவார். இவர் இருநூற்றுக்கும் மேற்பட்ட திரைப்படங்களில் நடித்துள்ளார். இவர் தன்னுடைய பள்ளிப் பருவத்தில் *மனோகரா* நாடகத்தில் நடித்ததால், மனோகர் என்னும் பெயர் பெற்றார். இவர் சென்னையிலுள்ள பச்சையப்பன் கல்லூரி முன்னாள் மாணவராவார்.
# இரா. சு. மனோகர்

## குறிப்பிட்ட சில திரைப்படங்கள்

- லட்சுமி (1953)
- அதிசயப் பெண் (1959)
- வண்ணக்கிளி (1959)
- கைதி கண்ணாயிரம் (1960)
- வல்லவனுக்கு வல்லவன் (1965)
- ஆயிரத்தில் ஒருவன் (1965)
- வல்லவன் ஒருவன் (1966)
- இரு வல்லவர்கள் (1966)
- காவல்காரன் (1967)
- அடிமைப் பெண் (1969)
- உலகம் சுற்றும் வாலிபன் (1973)
- இதயக்கனி (1975)
- பல்லாண்டு வாழ்க (1975)
# இரா. சு. மனோகர்

## நாடகங்கள்

மனோகர் பல்வேறு நாடகங்களை அரங்கேற்றி நடித்துள்ளார். அவற்றுள் இலங்கேசுவரன், சாணக்கிய சபதம், சூரபத்மன், சிசுபாலன், இந்திரசித், சுக்ராச்சாரியார், நரகாசுரன் மற்றும் திருநாவுக்கரசர் நாடகங்கள் குறிப்பிடத்தக்கவையாகும்.
# இரா. சு. மனோகர்

## விருதுகள்

இசைப்பேரறிஞர் விருது, 1987. வழங்கியது: தமிழ் இசைச் சங்கம், சென்னை.
# பனகல் பூங்கா

**பனகல் பூங்கா**, சென்னை தி. நகரில் உள்ள பூங்காவாகும். சென்னை மாகாணத்தின் இரண்டாவது முதலமைச்சராயிருந்த பனகல் அரசர் இப்பூங்காவை உருவாக்கினார், அவருடைய பெயரே இப்பூங்காவிற்கு வழங்கப்பட்டது. இது தியாகராய நகரின் முக்கிய வணிகத்தளமாக திகழ்கிறது.
# பனகல் பூங்கா

## வணிக வளாகங்கள்

சிலை]]
பனகல் பூங்கா பல்வேறு வணிக வளாகங்கள் மற்றும் பேரங்காடிகளை உள்ளடக்கியது. இதில் பெரும்பாலானவை தெற்கு உசுமான் சாலையிலும், இரங்கநாதன் தெருவிலுமே அமைந்துள்ளன.  
போத்தீஸ், நல்லி 100, சரவணா ஸ்டோர்ஸ் உள்ளிட்ட கடைகளும் உள்ளன.  
இப்பூங்காவின் வடிவமைப்பாளர் கணேஷ் ஐயராவார்.
# பனகல் பூங்கா

## சாலைகள்

பூங்காவில் இருந்து ஆறு தமனி சாலைகள் வெளிநோக்கி உள்ளது :  
- வடக்கு உசுமான் சாலை - வடக்கே கோடம்பாக்கம் நோக்கி செல்கிறது
- ஜி. என். செட்டி சாலை - ஜெமினி சர்க்கிள் நோக்கி வடகிழக்காக செல்கிறது
- தியாகராசா சாலை (பான்டி பஜார்) - தேனாம்பேட்டை சிக்னல் நோக்கி கிழக்கே செல்கிறது
- வெங்கட்நாராயணா சாலை - நந்தனம் தொடர்வண்டி நிறுத்தத்தை நோக்கி தென்கிழக்காக செல்கிறது
- தெற்கு உசுமான் சாலை - தெற்கே சைதாப்பேட்டை நோக்கி செல்கிறது
- துரைசாமி சாலை - மேற்கு மாம்பலம் நோக்கி மேற்கே செல்கிறது
# சி. சிவசங்கரன்

**சி.சிவசங்கரன்** ஒரு தமிழ் வணிகரும் தொழில்முனைவோரும் ஆவார். இவர் சென்னையைத் தலைமை இடமாக கொண்டு இயங்கும் சிவா குழுமத்தின் தலைவர் ஆவர். இவரின் வருமான மதிப்பு 4000 கோடி (4 பில்லியன்) ஆகும். செஷல்ஸ் நாட்டு குடியுரிமை பெற்றுள்ள சிவசங்கரன் திவாலானதாக செஷல்ஸ் உச்ச நீதிமன்றம் அறிவித்தது.
# சி. சிவசங்கரன்

## ஏர்செல்-மேக்சிஸ் விவகாரம்

முன்பு தொலை தொடர்பு துறை அமைச்சராக இருந்த தயாநிதி மாறன், தன்னை மிரட்டி தன்வசம் இருந்த 74 சதவீத ஏர்செல் நிறுவன பங்குகளை, மலேசியாவின் மேக்சிஸ் நிறுவனத்துக்கு விற்க வைத்ததாக இவர் எழுப்பிய குற்றச்சாட்டால் இந்திய அரசியலில் புயல் கிளம்பியது. தற்போது இந்த விவகாரம் தொடர்பான வழக்கு நீதிமன்றத்தில் விசாரணையில் உள்ளது.
# சி. சிவசங்கரன்

## சிவா குழுமம்

- சிவா தொழிற்சாலைகள் மற்றும் காப்பு நிறுவனம்
- சிவா வென்சுர்ஸ் நிறுவனம்
- எஸ் டெல் (S Tel) - இந்திய தொலைதொடர்பு நிறுவனம்
- வின்வின்ட் (Winwind) - காற்று மின்சார கருவிகள்
- ருத்ரா தாதுகள் நிறுவனம் (Rudhra Minerals) - தாது, நிலக்கரி
- சிவா கப்பல் நிறுவனம் (Siva Shipping)- கடல் வணிகம்
- இ டி ஹச் நிறுவனம் (ETH Limited) - தகவல் தொழில்நுட்பம்
- பயோ பாம் (Biopalm Energy Limited) - பயோ பாம் என்னை
# இரங்கநாதன் தெரு

**இரங்கநாதன் தெரு**, சென்னை தியாகராய நகரில் அமைந்துள்ள தெருவாகும். இது மாம்பலம் தொடர்வண்டி நிலையத்திற்கு அருகில் அமைந்துள்ளது. பல்வேறு வகையான வணிகம் நாள்தோறும் இத்தெருவில் நடக்கின்றது.
# இரங்கநாதன் தெரு

## வரலாறு

இரங்கநாதன் தெரு என்று வழங்கப்படும், இத்தெருவின் முழுப்பெயர், இரங்கசுவாமி ஐயங்கார் தெரு என்பதாகும். இத்தெருவில் முதலில் குடியேறியவரின் பெயர் இத்தெருவுக்கு வைக்கப்பட்டது. பெரும்பாலும், சாதி, மத பேதமின்றி அக்காலத்தில் எவர் அத்தெருவில் முதலில் குடியேறுகிறாரோ அவர் பெயரே வழங்கப்பட்டு வந்தது.  
1920-களில் சென்னை மாகாணத்தின் ஓய்வு பெற்ற பணியாளான, துபில் இரங்கசுவாமி ஐயங்கார் தன்னுடைய வீட்டை இப்பகுதியில் நிறுவினார். குடியுரிமை அதிகாரிகளின் வேண்டுகோளுக்கு இணங்க இதனை இரங்கநாதன் என்று கடவுள் பெயருக்கு மாற்றப்பட்டது.  
இந்தியாவில் சுறுசுறுப்பாக இயங்கும் வணிகத் தெருக்களில் இதுவும் ஒன்றாகும்.
# இரங்கநாதன் தெரு

## பொதுவானவை

இத்தெருவின் ஒரு முற்றத்தில் உஸ்மான் சாலை உள்ளது. மற்றொரு முற்றத்தில் மாம்பலம் தொடர்வண்டி நிலையம் உள்ளது. இத்தெருவில், குண்டூசி முதல் தங்கம், வைரம் வரை அனைத்து விதமான பொருட்களும் கிடைக்கும். பல காய்கறி அங்காடிகளும் இரங்கநாதன் தெருவில் உள்ளன.  
இஃது ஆண்டு முழுதும் மக்கள் கூட்டம் நிறைந்து காணப்படும் ஒரு பகுதியாகும். தீபாவளி, பொங்கல் போன்ற திருவிழாக் காலங்களில் அனைத்துப் பொருட்களும் ஒரே இடத்தில் கிடைக்குமென்பதால் மிகவும் அதிகமான கூட்டமாக மக்கள் வருவது வாடிக்கையாகவே உள்ளது.
# இரங்கநாதன் தெரு

## வணிக வளாகங்கள்

பல்வேறு துணிக் கடைகளும், நகைக்கடைகளும் இப்பகுதியில் தங்களுடைய ஒரு கிளையையாவது இங்கே வைத்துள்ளனர்.  
தியாகராய நகரின் அடையாளச் சின்னமாக இத்தெரு விளங்குகிறது. அருகே தொடர் வண்டி நிலையம் அமைந்துள்ளதால் சென்னை மட்டுமின்றி தமிழகத்தின் பிற பகுதிகளில் இருந்து பொருட்கள் வாங்குவருவோருக்கும் போக்குவரத்து வசதி மிகவும் எளிதாக உள்ளது.  
இத்தெருவில் வசிக்குமிடங்கள் இல்லாவிட்டாலும், சற்று தொலைவில் சிறு சிறு பகுதிகள் தங்குவதற்கு ஏதுவாகவே உள்ளன.
# இரங்கநாதன் தெரு

## திரைப்படங்களில்

இத்தெருவில் நடக்கும் அன்றாட நிகழ்வுகளை அடிப்படையாக வைத்து, வெளிவந்த திரைப்படமே, அங்காடித் தெரு ஆகும்.
# ரோசாப்பூப் போர்கள்

**ரோசாப்பூப் போர்கள்** (*Wars of the Roses*) என்பது இங்கிலாந்தில் கி.பி. 1453 முதல் 1485 வரை நடைபெற்ற போர்கள் ஆகும். இங்கிலாந்து வரலாற்றில் இது ஒரு முக்கிய நிகழ்ச்சியாகக் கருதப்படுகிறது.  
நான்காம் எட்வர்ட் அரசரின் சந்ததியினர்களுக்குள் ஏற்பட்ட குடும்பச்சச்சரவால் அரசியல் குழப்பம் உண்டானது. இது இறுதியில் சண்டைக்கு இட்டுச் சென்றது. யார்க்கிஸ்டுகளும் லங்காஸ்டிரியர்களும் தங்கள் தங்கள் உரிமையினை நிலைநாட்டி ஆட்சியைப் பிடிக்க வேண்டும் என எண்ணினர். மன்னரது ஊழல் ஆலோசகர்கள், ஊழல் அமைச்சர்கள் ஆகியோரை நீக்க வேண்டும் என்பதற்காக இப்போர் ஏற்பட்டது. யார்க்கிஸ்டுகள் தங்கள் அடையாளச் சின்னமாக வெள்ளை ரோசாவையும், லங்காஸ்டிரியர்கள் சிவப்பு ரோசாவையும் அடையாளச் சின்னமாக அணிந்து போரிட்டனர். எனவே இப்போர்கள் ரோசாப்பூப் போர்கள் என்று அழைக்கப்பட்டன. இப்போர்களின் இறுதியில் லங்காஸ்ட்ரியர்கள் வெற்றியடைந்தனர். 1485-ல் அரசனான ஹென்றி டியூடர் 1486 ஆம் ஆண்டில் இரு பிரிவினரையும் ஒன்றிணைப்பதற்காக யார்க்கிஸ்ட் மன்னனான நான்காம் எட்வர்டின் மகள் எலிசபெத்தைத் திருமணம் செய்துகொண்டான். இதனால் டியூடர் சபை இங்கிலாந்து மற்றும் வேல்ஸில் தனது ஆட்சியை 117 ஆண்டுகளுக்குத் தொடர்ந்தது.
# மக்கள் விடுதலை இராணுவம்

**மக்கள் விடுதலை இராணுவம்** (**PLA**; ) ஆனது மக்கள் சீனக் குடியரசின் தரைப்படை, கடற்படை, வான்படை மற்றும் ஏவுகணை மையங்களை உள்ளடக்கிய ஒருங்கிணைந்த இராணுவம் ஆகும். இந்த மக்கள் விடுதலை இராணுவம் ஆகஸ்ட் 1,1927 ஆம் ஆண்டு உருவாக்கப்பட்டது, இந்த நாள் மக்கள் விடுதலை இராணுவ தினமாக வருடந்தோறும் கொண்டாடப்படுகிறது. இது சீனாவின் கம்யூனிஸ்ட் கட்சியின் இராணுவமாக உள்ளது.
# புகழேந்திப் புலவர் (அம்மானைப் பாடல்கள்)

அம்மானைப் பாடல்களைப் பாடிய **புகழேந்திப் புலவர்** (15ஆம் நூற்றாண்டு) என்பவரின் இயற்பெயர் **சாருவபெளமன் புகழேந்தி** எனக் கருதப்படுகிறது. இவர் கி. பி. 1422-62 ஆண்டு தென்காசி பராக்கிரம பாண்டியனைப் பாடியவர். இவர் நளவெண்பா என்னும் காவியத்தை இயற்றிய, 13ஆம் நூற்றாண்டில் வாழ்ந்த, புகழேந்திப் புலவர் அல்லர். ஒருக்கால், இவர் முந்தைய புகழேந்தி மரபில் வந்தவர் ஆகலாம்.
# புகழேந்திப் புலவர் (அம்மானைப் பாடல்கள்)

## கதை

ஒட்டக்கூத்தர் சொன்னபடி சோழன் சிறையில் அடைக்கப்பட்டிருந்த புகழேந்திப் புலவர் சோழன் தந்த உணவை உண்ணாமல் பல அம்மானை நூல்களைப் பாடி அவ்வழியே தண்ணீர் கொண்டு செல்லும் பெண்கள் கேட்கும்படி பாடி நூலைக் கொடுத்து, அவர்கள் தந்த உணவை வாங்கி உண்டு வயிறு வளர்த்தார் என்பது ஒரு புனைகதை. இவர் ஒட்டக் கூத்தன் காலத்துக்கு மிகவும் பிற்பட்ட காலத்தவர் புகழேந்தி.
# புகழேந்திப் புலவர் (அம்மானைப் பாடல்கள்)

## புகழேந்தியின் அம்மானைப் பாடல் நூல்கள்

புகழேந்திப் புலவர் இயற்றியதாக வழங்கப்படும் நூல்களின் பட்டியல் வருமாறு:  
| வ.எண் | நூலின் பெயர் | அச்சிடப்பட்ட ஆண்டு | பதிப்பித்தவர் | குறிப்பு |
| --- | --- | --- | --- | --- |
| 01 | அபிமன்னன் சுந்தரி மாலை |  |  |  |
| 02 | அல்லி அரசாணி மாலை | அல்லி என்னும் பெயர் கொண்ட அரசியை அருச்சுனன் மாலையிட்ட கதையைக் கூறும் நூல் |  |  |
| 03 | ஏணி ஏற்றம் | துரியோதனன் அல்லியைத் தகாத முறையில் அடையக் கருதி அவமானம் அடைந்த செய்தியைக் கூறும் நூல் |  |  |
| 04 | கோவிலன் கதை | 1873 |  |  |
| 05 | சித்திர புத்திர நாயனார் கதை | 1876 | ஒவ்வொருவரின் தலையெழுத்தையும் எழுதி எமன் துணையுடன் செயல்படுத்துபவன் சித்திரபுத்திரன் |  |
| 06 | சுந்தரி மாலை |  |  |  |
| 07 | சுபத்திரை மாலை |  |  |  |
| 08 | செஞ்சிக் கலம்பகம் |  |  |  |
| 09 | துரெளபதி குறம் | 1880 | சென்னை அரசாங்க நூலகத்தில் கையெழுத்துப்படியாக இருக்கிறது. |  |
| 10 | தேசிங்குராசன் கதை | 1869 | சென்னை அரசாங்க நூலகத்தில் கையெழுத்துப்படியாக இருக்கிறது. |  |
| 11 | நல்லதங்காள் கதை | 1869 | சென்னை அரசாங்க நூலகத்தில் கையெழுத்துப்படியாக இருக்கிறது. |  |
| 12 | பஞ்ச பாண்டவர் வனவாசம் | பஞ்ச பாண்டவர் 14 ஆண்டுகள் காட்டில் வாழ்ந்தபோது பட்ட துன்பங்களையும், கண்ணன் துணைகொண்டு துன்பத்திலிருந்து மீண்ட செய்திகளையும் கூறும் நூல் |  |  |
| 13 | பவளக்கொடி மாலை | ஆண் ஆதிக்கத்துக்கு அடிபணியாத பவளக்கொடி என்பவளை அருச்சுனன் மாலையிட்ட கதை |  |  |
| 14 | புலந்திரன் களவு மாலை | அல்லிக்கும் அருச்சுனனுக்கும் பிறந்த பிள்ளை புலந்திரன். இவன் துரியோதனனின் தங்கை துச்சலை என்பவளின் மகள் காந்தாரியைக் களவு நெறியில் மணம் செய்துகொள்ளும் வரலாற்றைக் கூறும் நூல் |  |  |
| 15 | புலந்திரன் தூது |  |  |  |
| 16 | பொன்னுருவி மசக்கை |  |  |  |
| 17 | மதுரைவீரன் கதை |  |  |  |
| 18 | மின்னொளியாள் குறம் | 1874 | சென்னை அரசாங்க நூலகத்தில் கையெழுத்துப்படியாக இருக்கிறது. |  |
| 19 | விதுரன் குறம் | } |  |  |
# புகழேந்திப் புலவர் (அம்மானைப் பாடல்கள்)

## பாடல்

இந்த அம்மானை நூல்களில் உள்ள பாடல்கள் செப்பலோசை என்னும் வெண்பா ஓசை குன்றாமலும், குன்றிய கலிநடையிலும் நாற்சீர் அடிகளால் எளிய தமிழில் எழுதப்பட்டவை ஆகும்.  
எடுத்துக்காட்டு  
:அழகில் மதனரடி அரிவையர்க்கு மணவாளர்
:அருச்சுனரைப் பார்த்தாலே அருங்களைகள் தீர்ந்துவிடும்
# புகழேந்திப் புலவர் (அம்மானைப் பாடல்கள்)

## கருவிநூல்

1. மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, 2005
1. ந. சி. கந்தையா பிள்ளை; தமிழ்ப் புலவர் அகராதி:புலவர் அகர வரிசை; ஆசிரியர் நூற்பதிப்புக் கழகம், 53-56 பவழக்காரத் தெரு, சென்னை-1; 1952
1. ந. சி. கந்தையா பிள்ளை; தமிழ் இலக்கிய அகராதி : இலக்கிய அகர வரிசை; ஆசிரியர் நூற்பதிப்புக் கழகம், 53-56 பவழக்காரத் தெரு, சென்னை -1; 1952
# அவனியாபுரம் ஜல்லிக்கட்டு

**அவனியாபுரம் ஜல்லிக்கட்டு** (*Avaniyapuram Jallikatt*) என்பது தமிழ்நாட்டில் மதுரை மாவட்டத்தில் உள்ள அவனியாபுரத்தில் ஒவ்வொரு ஆண்டும் நடைபெறும் ஜல்லிக்கட்டு விழா ஆகும். தமிழர்களின் பண்பாட்டை வெளிப்படுத்தும் விதமாக, தமிழரின் வீரத்தை உலகிற்கே வெளிச்சம் போட்டுக் காட்டும் முரட்டுக் காளையை அடக்கும் ஜல்லிக்கட்டு, மஞ்சு விரட்டு போன்ற வீர விளையாட்டுகள் தை மாதம் முழுவதும் தமிழகத்தின் பல்வேறு பகுதிகளில் நடத்தப்படும். தை முதல் நாளாம் பொங்கல் திருநாள் அன்று நடைபெறும் இந்த ஜல்லிக்கட்டு விழாவிற்குத் தென் மாவட்டங்களில் இருந்து மாடுகள் கொண்டுவரப்படுகிறன.
# அவனியாபுரம் ஜல்லிக்கட்டு

## வரலாறு

பழந்தமிழ் இலக்கியங்களிலும் சிந்து வெளி நாகரிகத்திலும் ஏறுதழுவல் நடந்ததற்கான சான்றுகள் உள்ளன. 4 ஆயிரம் ஆண்டுகள் பழமையான சிந்து சமவெளி நாகரீக காலத்திலேயே ஜல்லிக்கட்டு புழக்கத்தில் இருந்துள்ளது. சிந்து சமவெளி நாகரீக காலத்தில் புழக்கத்தில் இருந்த பொருட்கள், தற்போதைய பாகிஸ்தானில் உள்ள மொகஞ்சதாரோவில் கடந்த 1930-களில் கண்டெடுக்கப்பட்டன. அப்பொருட்கள் டெல்லியில் உள்ள தேசிய அருங்காட்சியகத்தில் பாதுகாக்கபட்டுள்ளன. சிந்து வெளி நாகரிகம் சார்ந்த முத்தரை ஒன்றில் ஒரு காளை உருவமும் அதை அடக்க முயலும் வீரரை அக்காளை தூக்கி எறிவதும் சித்தரிக்கப்பட்டுள்ளது. ஜல்லிக்கட்டு எனப்படும் ஏறுதழுவல் 2000ம் ஆண்டு பழமையானது ஆகும்.
2014 ம் ஆண்டு நடந்த விளையாட்டில் மாடுபிடி வீரர்கள் 19 பேரும், பார்வையாளர்கள் 15 பேரும் காயமடைந்தனர். 14.01.2014 அன்று மட்டும் 338 காளைகள் கலந்துகொண்டன.
# அவனியாபுரம் ஜல்லிக்கட்டு

## 2023

2023 ஆம் ஆண்டு ஜனவரி 15 ஆம் நாள் காலை 7 மணி முதல் மாலை 5 வரை போட்டி நடைபெற்றது. தொடக்க விழாவில் அமைச்சர்கள் பி. மூர்த்தி, பழனிவேல் தியாகராஜன், கீதா ஜீவன் ஆகியோர் கலந்து கொண்டனர். போட்டியில் முதல் இடத்தைப் பிடித்த ஜெய்ஹிந்த்புரம் விஜய் என்பவர் 28 காளைகளையும், இரண்டாமிடம் பிடித்த கார்த்தி என்பவர் 17 காளைகளையும், மூன்றாமிடம் பிடித்த விளாங்குடி பாலாஜி என்பவர் 14 காளைகளையும் பிடித்தனர். இதில் மொத்தம் 11 சுற்றுகளில் சுமார் 250 வீரர்களும் 737 காளைகளும் கலந்துகொண்டனர்.
# மணமகள்

**மணமகள்** (*bride*) இது திருமணம் ஆகவிருக்கும் பெண்ணை குறிப்பதாகும். திருமண வைபவங்களின்போது மணமகளுக்கு மிகவும் விலை உயர்ந்த உடை மற்றும் அணிகலன் அணிவித்து மகிழ்வார்கள். இவற்றில் மணமகள் திருமணத்தின் போது அணியும் சேலைக்கு *கூறைச்சேலை* என்று பெயர்.இந்து மதத்தில் மணமகள் சார்பில் மணமகனுக்கு வரதட்சணை தரும் பழக்கம் உள்ளது. இம்முறையை இலங்கையில் *சீதனம்* எனவும் அழைப்பர். ஐரோப்பாவிலும் வட அமெரிக்காவிலும் திருமணத்தின் போது மணமகள் சாதாரண உடையுடனும் முக்காடுடனும் காணப்படுவார்.
# மணமகள்

## இவற்றையும் காண்க

- மணமகன்
- மணமகள் (திரைப்படம்)
# இராபர்ட்டு ஓவன்

**இராபர்ட்டு ஓவன்** (14 மே 1771 – 17 நவம்பர் 1858) ஒரு வேல்சு குமுகச் சீர்திருத்தவாதியும் கருத்தியல் செவ்விய சோசலிசம் (Utopian socialism), கூட்டுறவு இயக்கம் ஆகியவற்றைத் தோற்றுவித்தவர்களில் ஒருவரும் ஆவார். இவர் 1824 இல் அமெரிக்காவுக்குச் சென்று, அங்கு தான் ஈட்டிய பொருளைக்கொண்டு இண்டியானா மாநிலத்தில் தென்கோடியில் வபாசு ஆற்றுப்படுக்கையில் 1000 பேர் கொண்ட உயரிய கருத்தியல் குமுகமாக நியூ ஆர்மனி என்னும் ஒன்றை நிறுவினார்.
# இராபர்ட்டு ஓவன்

## வாழ்க்கை வரலாறு

இராபர்ட்டு ஓவன் நடு இசுக்காட்லாந்தில் உள்ள நியூடவுன் என்னும் 1771ம் ஆண்டு பிறந்தார். அவர் பெற்றோருக்குப் பிறந்த ஏழு குழந்தைகளில் இவர் ஆறாவது குழந்தையாவார்.  
டேவிட் டேல் என்ற மில் உரிமையாளரின் மகள் கரோலின் டேலை திருமணம் செய்து கொண்ட பிறகு அந்த ஆலையின் மேலாளராகவும் பகுதி உரிமையாளராகவும் செயல்பட்டார்.  
ஓவன் ஆலையின் நிருவாகத்தில் பல சீர்திருத்தங்களை அறிமுகப்படுத்தினர். தொழிலாளிகளுக்குச் சம்பளத்தைப் பணமாகத் தராமல் பற்றுச் சீட்டுகளாகவும், பொருளாகவும் தந்து வந்த *திரக்கு முறை* (truck system) எனப்படும் முறையை மேம்படுத்தி மொத்த விலையில் பொருட்களை வாங்கித் தொழிலாளர்களுக்கு கொடுக்கும் கூட்டுறவு முறையை ஏற்படுத்தினார். சிறு குழந்தைகளுக்கு தொழிற்சாலை பராமரிப்பு அளிக்கும் முறையை உருவாக்கினார்.  
- வெல்ஷ் சரிதை  
=
# 2012 கோடைக்கால ஒலிம்பிக் விளையாட்டுப் போட்டிகள்

**2012 கோடைக்கால ஒலிம்பிக் விளையாட்டுக்கள்** (2012 Summer Olympics), அலுவல் முறையில் **30வது ஒலிம்பியாட்டின் விளையாட்டுக்கள் ** (Games of the XXX Olympiad) அல்லது **இலண்டன் 2012 ஒலிம்பிக் விளையாட்டுக்கள்** சூலை 27, 2012 முதல் ஆகஸ்டு 12, 2012 வரை ஐக்கிய இராச்சியத்தில் உள்ள இலண்டன் மாநகரத்தில் நடைபெற்றது. தற்கால உலக ஒலிம்பிக் விளையாட்டை மூன்றாவது முறையாக நடத்தும் பெருமையை இலண்டன் மாநகரம் பெற்றிருக்கின்றது.. 1908 மற்றும் 1948 ஆண்டுகளில் இருமுறை இங்கு இவ்விளையாட்டுக்கள் நடத்தப்பட்டுள்ளன.  
1944 ஆண்டு இங்கு நடக்க இருந்த ஒலிம்பிக் போட்டி இரண்டாவது உலகப்போர் காரணமாக ரத்து செய்யப்பட்டது. இதன்மூலம் அதிகமுறை ஒலிம்பிக் போட்டி நடத்திய நாடுகள் வரிசையில் இரண்டாவது இடம் பிடித்தது. முதலிடத்தில் நான்கு முறை (1904, 1932, 1984, 1996) ஒலிம்பிக் நடத்திய அமெரிக்கா உள்ளது. ஜெர்மனி (1936, 1972), ஆஸ்திரேலியா (1956, 2000), பிரான்ஸ் (1900, 1924), கிரேக்கம் (1896, 2004) ஆகிய நாடுகள் தலா இரண்டு முறை ஒலிம்பிக் போட்டி நடத்தி உள்ளன.  
இதுவரை லண்டன் (இங்கிலாந்து), லாஸ் ஏஞ்சலஸ் (ஐக்கிய அமெரிக்கா), பாரிசு (பிரான்ஸ்), ஏதென்ஸ் (கிரேக்கம்) ஆகிய நகரங்கள் தலா இரண்டு முறை ஒலிம்பிக் போட்டியை நடத்தி உள்ளன. இதன்மூலம் அதிகமுறை ஒலிம்பிக் போட்டி நடத்திய நகரம் வரிசையில் முதலிடத்தை பகிர்ந்து கொண்டு உள்ளன. ஆனால் 2012 ஒலிம்பிக் போட்டிக்கு பின் லண்டன் நகரம் முதலிடத்தை தனித்துப் பிடித்துள்ளது.  
சூலை 6, 2005இல் சிங்கப்பூரில் நடைபெற்ற 117வது கூட்டத்தில் பன்னாட்டு ஒலிம்பிக் குழுவால் நான்கு சுற்று வாக்களிப்புக்குப் பின் இலண்டன் தேர்ந்தெடுக்கப்பட்டது. 2012 ஒலிம்பிக் போட்டியை நடத்துவதற்கு மாஸ்கோ, நியூயார்க் நகரம், மாட்ரிட் மற்றும் பாரிசு ஆகிய நகரங்களும் விண்ணப்பித்திருந்தன. வெற்றிபெற்ற ஏலத்திற்கு முன்னாள் ஒலிம்பிக் சாதனையாளர் செபாஸ்டியன் லார்டு கோ தலைமையேற்றிருந்தார்.  
இந்த விளையாட்டுக்களுக்கான நிதிநிலை பரிசீலனைகள் மிகுந்த சர்ச்சைக்கு இடமளித்தன எனினும் இலண்டனின் பல்வேறு பகுதிகள் பேண்தகு வளர்ச்சி நோக்கத்துடன் மேம்படுத்தப்படுவதால் வரவேற்பும் இருந்தன. விளையாட்டுக்களின் முகனையான குவியமாக புதியதாக கட்டமைக்கப்பட்ட ஒலிம்பிக் பூங்கா உள்ளது. இது கிழக்கு இலண்டனில் ஸ்ட்ராஃபோர்டில் முன்பு தொழிற்பேட்டையாக விளங்கிய 200 எக்டேர் நிலத்தில் அமைக்கப்பட்டுள்ளது. ஏலத்திற்கு முன்பே இருந்த விளையாட்டரங்கங்களை ஒலிம்பிக் விளையாட்டுக்களுக்கும் மாற்றுத் திறனாளர் ஒலிம்பிக் விளையாட்டுக்களுக்கும் பயன்படுத்தத் திட்டமிடப்பட்ட்டது.
# 2012 கோடைக்கால ஒலிம்பிக் விளையாட்டுப் போட்டிகள்

## ஏற்று நடத்த ஏலம்

உள்ள நினைவுத்தூணின் மீது இலண்டன் 2012 ஒலிம்பிக் பதாகை.]]
2012 ஒலிம்பிக் போட்டிகளை ஏற்று நடத்துவதற்கு ஏலப் புள்ளிகள் அளித்திட இறுதிநாளாக அறிவிக்கப்பட்டிருந்த சூலை 15 2003 அன்று ஒன்பது நகரங்கள் பங்கெடுத்திருந்தன. அவை: அவானா, இசுத்தான்புல், லைப்சிக், இலண்டன், மாட்ரிட், மாஸ்கோ, நியூ யார்க், பாரிசு, மற்றும் ரியோ டி ஜெனிரோ.  
மே 18 2004 அன்று பன்னாட்டு ஒலிம்பிக் குழு (IOC) இவற்றிலிருந்து தேர்வுக்கான நகரங்களை ஐந்தாகக் குறைத்தது: இலண்டன், மாட்ரிட், மாஸ்கோ, நியூ யார்க் மற்றும் பாரிசு.  
பன்னாட்டு ஒலிம்பிக் குழுவின் தணிக்கைக் குழு 2005ஆம் ஆண்டின் பெப்ரவரி-மார்ச்சு மாதங்களில் இந்த ஐந்து நகரங்களுக்கும் சென்று ஆய்வு நடத்தினர். இக்குழுவின் மதிப்பீட்டு அறிக்கையைப் பன்னாட்டு ஒலிம்பிக் குழு சூன் 6 2005 அன்று வெளியிட்டது. இந்த அறிக்கையில் எந்த தரவரிசையோ புள்ளிகளோ தரப்படாவிடினும் மதிப்பீடுகளின்படி பாரிசு முதல்நிலையிலும் இலண்டன் இரண்டாமிடத்திலும் இருந்தன.  
இதன்படியும் அண்மைக் காலத்தில் இது பாரிசின் மூன்றாவது முயற்சி என்பதாலும் பாரிசே தேர்ந்தெடுக்கப்படும் எனப் பரவலாக எதிர்பார்க்கப்பட்டது. 2004இன் ஆகத்தில் இலண்டனுக்கும் பாரிசிற்கும் சமநிலை இருப்பதாகச் செய்திகள் வெளியாயின.  
சிங்கப்பூரில் சூலை 6 2005 அன்று ராஃபிள்சு நகர கருத்தரங்கு மையத்தில் வெற்றி பெற்ற நகரம் அறிவிக்கப்பட்டது. முதலாவதாக வெளியேறிய நகரம் மாஸ்கோவாகும். தொடர்ந்து நியூயார்க், மாட்ரிட் வெளியேறின. நான்காவது சுற்றின் இறுதியில் பாரிசுக்கு 50 வாக்குகளும் இலண்டனுக்கு 54 வாக்குகளும் கிடைத்து 2012 ஒலிம்பிக் விளையாட்டுப் போட்டிகளை நடத்திட இலண்டன் உரிமை பெற்றது. அறிவிக்கப்பட்ட 24 மணி நேரங்களுக்குள்ளேயே சூலை 7, 2005இல் இலண்டன் தொடர் வண்டிப் போக்குவரத்தில் நடைபெற்ற குண்டுவெடிப்புச் சம்பவம் வெற்றிக் கொண்டாட்டங்களுக்குத் தடையாக அமைந்தது.  
| 2012 கோடைக்கால ஒலிம்பிக் ஏல முடிவுகள் |  |  |  |  |  |
| --- | --- | --- | --- | --- | --- |
| இலண்டன் | **22** | 27 | **39** | **54** |  |
| பாரிசு | 21 | 25 | 33 | 50 |  |
| மாட்ரிட் | 20 | **32** | 31 | — |  |
| நியூயார்க் நகரம் | 19 | 16 | — | — |  |
| மாஸ்கோ | 15 | — | — | — | } |
# 2012 கோடைக்கால ஒலிம்பிக் விளையாட்டுப் போட்டிகள்

## பங்குபற்றிய நாடுகள்

### பதக்கப் பட்டியலில் முதல் பத்து நாடுகள்

;குறிப்பு  
| 1
! scope="row" align= | 46 | 29 | 29 | 104 |  |
| --- | --- | --- | --- | --- | --- |
| 2
! scope="row" align= | 38 | 27 | 23 | 88 |  |
| * | 29 | 17 | 19 | 65 |  |
| 4
! scope="row" align= | 24 | 26 | 32 | 82 |  |
| 5
! scope="row" align= | 13 | 8 | 7 | 28 |  |
| 6
! scope="row" align= | 11 | 19 | 14 | 44 |  |
| 7
! scope="row" align= | 11 | 11 | 12 | 34 |  |
| 8
! scope="row" align= | 8 | 9 | 11 | 28 |  |
| 9
! scope="row" align= | 8 | 4 | 5 | 17 |  |
| 10
! scope="row" align= | 7 | 16 | 12 | 35
</onlyinclude> | }</onlyinclude> |
# 2012 கோடைக்கால ஒலிம்பிக் விளையாட்டுப் போட்டிகள்

## பாதுகாப்பு

இந்தப் போட்டிகளுக்கான பாதுகாப்பை 10,000 பேர் கொண்ட காவல்துறை மேற்கொண்டுள்ளது. இவர்களுக்கு உதவியாக 13,500 பேர் கொண்ட பிரித்தானிய படைத்துறையினரும் வான்படை மற்றும் கடற்படையினரும் அமர்த்தப்பட்டுள்ளனர். தேம்சு ஆற்றில் போர்க்கப்பல்கள் நிறுத்தப்பட்டுள்ளன; ஐரோஃபைட்டர் வானூர்திகள், தரையிலிருந்து வான் தாவும் ஏவுகணைகள் பயன்படுத்தப்படுகின்றன. பாதுகாப்புச் செலவுகள் £282&nbsp;மில்லியனிலிருந்து £553&nbsp;மில்லியனாக உயர்ந்துள்ளது. இந்த ஒருங்கிணைந்த பாதுகாப்பிற்கான ஒத்திகை சனவரி 19, 2012 அன்று நடத்தப்பட்டது.  
இலண்டனின் பௌ பகுதியில் லெக்சிங்டன் கட்டிடத்தில் வசிப்பவர்களுக்கு பாதுகாப்பு அமைச்சகம் தண்ணீர் தொட்டி மீது ஏவுகணை அமைப்புகள் நிறுவப்படும் என துண்டறிக்கைகள் வழங்கியது. இதற்கு சிலர் மிக்க கவலை தெரிவித்தனர். இந்தச் சின்னம் 2012 எண்ணைக் குறிப்பதாகவும் ஒலிம்பிக் வளையங்களை சூன்யத்தில் உள்ளடக்கியும் உள்ளது.
# ஜெசிக்கா காக்ஸ்

இவர் இலகுரக விமானம் (10,000 அடி வரையிலும்) ஓட்டுவதில் பயிற்சியும், ஆபிள் ப்ளைட் நிறுவனத்தின் உதவித்தொகையையும் பெற்றார். தன்னுடைய பதினான்காவது அகவை வரையிலும் தன்னுடைய செயற்கைக் கையை உபயோகப்படுத்தவில்லை. இவர் ஒரு பயிற்சிபெற்ற சுகூபா என்னும் ஒரு வகையான நீர் மூழ்குதல் வீராங்கனை ஆவார். காக்ஸ், அரிசோனா பல்கலைக்கழகத்தில் இருந்து உளவியலில் இளங்கலைப் பட்டம் பெற்றுள்ளார். தற்போது உணர்ச்சிமயமான பேச்சாளராக இருந்து வருகிறார்..
# விழைவு வாக்கியம்

விழைவு என்பதற்கு ஆங்கிலத்தில் desire என்ற சொல்லைப் பயன்படுத்தலாம். ஒன்றைக் கருதி வேட்பிக்கும் சொல்லும், வாக்கியங்களும் விழைவுப் பொருளைத் தரும்.
சான்றாக
**எனக்கு ஒரு 1000 ருபாய் தாருங்களேன்** என்பது விழைவு வாக்கியம்
விழைவு என்பதற்கு விருப்பம்/ எண்ணுதல்/ விண்ணப்பம் என்ற பொருளும் உண்டு.
நான் இப்பணியை தொடர்ந்து செய்ய விழைகிறேன் அல்லது இப்பணியை செய்ய விழைந்து விண்ணப்பிக்கிறேன் என சொல்வதும் உண்டு
# அளவை விளக்கம்

**அளவை விளக்கம்** என்னும் நூல் திருக்கயிலாய பரம்பரை வேளாக்குறிச்சி ஆதீன சீடர் களந்தை ஞானப்பிரகாசர் என்பவரால் இயற்றப்பட்டது.  
இந்த நூல் இப்போது கிடைக்கவில்லை.
# அளவை விளக்கம்

## நூலைப்பற்றிய குறிப்புகள்

- கட்டளைக் கலித்துறைப் பாடல்களால் ஆனது.
- காண்டல் முதல் சம்பவம் இறுதியாக உள்ள 10 அளவைகளின் இலக்கணங்கள் இதில் கூறப்பட்டிருத்தல் வேண்டும்.
- இந்த நூலின் காலம் 15-ஆம் நூற்றாண்டு.
# அளவை விளக்கம்

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# துகாராம் ஓம்பலே

**துகாராம் ஓம்பலே** (ஆங்:Tukaram Omble மரா:तुकाराम ओंबले) 2008 மும்பாய் தாக்குதல்களின் போது தீவிரவாதி அஜ்மல் கசாப்பை பிடிக்கும் போது உயிரிழந்த மும்பைக் காவலராவார். அத்தாக்குதல் நடத்திய தீவிரவாதியை உயிருடன் பிடிப்பதில் முக்கிய பங்காற்றினார். இவரின் தியாகத்தைப் போற்றும் விதமாக இந்திய அரசு 2009 சனவரி 26ல் அசோகச் சக்கரம் விருது வழங்கி கவுரவப்படுத்தியது. இவரின் மனைவி உட்பட நான்கு மகள்கள் இவருக்குண்டு.
# துகாராம் ஓம்பலே

## கடைசி நிமிடங்கள்

2008 நவம்பர் 26 அன்று மும்பையில் நடந்த தீவிரவாதத் தாக்குதலில் மிஞ்சிய அஜ்மல் கசாப் உட்பட இரண்டு தீவிரவாதிகள் ஸ்கோடா வாகனத்தில் மரின் டிரைவ் பகுதியில் விரைந்தனர். அவர்கள் கலஷ்னினவ் துப்பாக்கிகளும், கை கிரணட்களும், நடைபேசியும் கொண்டிருந்தனர். தீவிரவாதத் தாக்குதல் பற்றித் தகவல் அறிந்த 48 வயதான துகாராம், எந்தவித ஆயுதங்களுமின்றி தனது இருசக்கரவாகனத்தில் விழிப்புடனிருந்தார். இரவு 12:45 மணிவாக்கில் அவ்வழியே வந்த தீவிரவாதிகளை இருசக்கரவாகனத்தில் விரட்டினார். கிர்காம் சௌபாதி சாலை சந்திப்பு வேகத் தடையில் தீவிரவாதிகளின் வண்டி வேகம் குறைந்த போது அவர்களை மடக்கி பிடிக்கமுயசித்தார். இவருடன் வந்த மற்ற காவலர்கள் ஒரு தீவிரவாதியைச் சுட்டுக்கொன்றனர். மற்றொருவரான கசாப்பை, துகாராம் உயிருடம் பிடிக்க முனைகையில் கசாபின் துப்பாக்கிக் குண்டுகள் இவரை துளைத்தன. இருந்தபோதும் கசாப் மற்றவர்களைச் சுட்டுவிடாமல் இறுதிவரை தடுத்து கசாப்பைப் பிடித்துத்தந்து உயிரிழந்தார்.
# துகாராம் ஓம்பலே

## விருதுகள்

- இந்தியாவின் அமைதிக்காலத்தில் வழங்கப்படும் வீரதீர செயல்களுக்கான உயரிய விருது, அசோகச் சக்கர விருது 2009 சனவரி 26ல் வழங்கப்பட்டது.
- இவரின் தன்னலமற்ற பணியைப் பாராட்டி சி.என்.என். நிறுவனம் 2008 *சி.என்.என். சிறந்த இந்தியருக்கான* விருதை வழங்கியது.
- இவரின் நினைவாக சௌபாதியில் திருவுருவ வெங்கலச்சிலை நிறுவப்பட்டுள்ளது.